Ca urmare a solicitării de emitere a acordului de mediu adresate de **TURSIB SA** din județul **Sibiu** municipiul **Sibiu**, str. **Munchen**, nr. **1**, înregistrată la **Agenţia pentru Protecţia Mediului Sibiu** cu nr. 4952/15.03.2024 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţeI Comisiei de Analiză Tehnică din data de 24.07.2024 și a completărilor ulterioare, că proiectul **„Lucrări de construire parcare autobuze Tursib, branșamente utilități, împrejmuire teren, lucrări pentru instalare panouri fotovoltaice pentru imobil înscris în CF 136745 și CF 136744 Sibiu, conform PUZ aprobat cu HCL 211/31.10.2023 ”**,propus a fi amplasat în județul **Sibiu**, municipiul **Sibiu**, str. **Monaco**, **FN**, CF Sibiu nr. 136745, 136744, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, Anexa nr. 2 – pct. 10, lit. b și pct. 13, lit a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect**

Amplasamentul proiectului este situat în intravilanul municipiului Sibiu, în Zona Industrială Vest Sibiu, str. Monaco, nr. cad. 136744 si nr. cad. 136745, județul Sibiu, aflat în proprietate SC TURSIB SA.

Conform certificatului de urbanism, folosința actuală a terenului: arabil, iar destinația: UEi Zonã de activiti economice cu caracter industrial (S+P+3+M/ S+P+3+R/ S+D+-P+2+M/ S+D+P+2+R) conform PUZ aprobat HCL 211/2023 stabilita prin: PUG SIBIU, aprobat cu HCL nr. 165/28.04.2011, prelungit cu HCL nr. 72/25.03.2021 și modificat cu HCL nr. 258/27.06.2019 și HCL nr. 368/26.09.2019.

In vederea realizării obiectivului sunt propuse următoarele categorii de lucrări:

1. **Lucrări pentru construire clădiri**

**C1 - CONSTRUCTIE PENTRU DEPOZITARE**

* clădire deschisă perimetral, fără pereți de închidere perimetrali și fără partiții interioare, de tip sopron;
* suprafața construită la sol: cca. 17000 mp;
* regim de înălțime: parter (P);

Structura de rezistență: stâlpi – metalici cu acoperire din beton tip BAR; grizi - metal vopsit; pardoseala cu structură rutieră pentru trafic greu; sistematizarea platformei se va realiza în vederea dirijării apelor meteorice către bazinul de retenție realizat la nivelul solului și descoperit;

Capacitate depozitare:

* Total autobuze – 106 bucăți;
* Cca. 32 autoturisme personal.

**C2-ECHIPAMENT TIP CONTAINER PREFABRICAT - CABINA POARTA ACCES**: 1 bucată cu destinație adminsitrativă/birou (6.00 m x 2.40 m); regim de înălțime: parter (P).

**C3-GRUP DE POMPARE:** clădire închisă perimetral, pereți din zidărie, prevăzută cu uși de acces și ferestre; regim de înălțime: parter (P).

**C4-ANSAMBLU ECHIPAMENTE TIP CONTAINER PREFABRICAT:** 6 bucăți cu destinație adminsitrativă/birou (9.00 m x 2.40 m) și 2 bucăți destinație grupuri sanitare (6.00 m x 2.40 m); **r**egim de înălțime: parter (P).

**C7-PLATFROMA PENTRU DESEURI:** Construcție tip sopron închisă perimetral cu panouri din plasa; regim de înălțime: parter (P);

**C5-POST TRAFO și C6-ECHIPAMENT TIP BAZIN REZERVA DE INCENDIU**

**Lucrări pentru instalații:**

**INSTALATII SANITARE**

* instalații colectare ape pluviale;
* instalații de alimentare cu apa;
* instalații pentru canalizare menajera;
* instalații pentru stingere a incendiilor.

Conform avizului de gospodărire a apelor nr. SB 57 din 01.07.2024

* Alimentarea cu apă în scop potabil, igienico-sanitar și pentru stingerea incendiilor va fi asigurată prin branșare la rețeaua de alimentare cu apă existentă;
* Pentru deversarea apelor uzate menajere se va executa un racord la rețaua de canalizare menajeră existentă pe str. Monaco;
* Pentru gestionarea apelor pluviale posibil impurificate cu produse petroliere se propune colectarea apelor pluviale printr-o rețea de canalizare pluvială cu montarea unui separator de hidrocarburi. După peepurare, apele sunt stocate într-un bazin de retenție și descărcate controlat în canalul ANIF, conform aviz ANIF nr. 48 din 03.04.2024. Pentru preintapinarea situatiilor in care cantitatea de apa ce va fi stocata in bazinul de retentie va depasi cota coronamentului si implicit inundarea incintei, se va realiza un supraplin ce va evacua surplusul de apa catre canalul ANIF existent in proximitatea amplasamentelor. Apa colectata de supraplinul bazinului de retentie va fi dirijata cu ajutorul unei statii de pompare prefabricata, montata subteran in imediata vecinatate a bazinului, catre canalul ANIF existent in proximitatea amplasamentelor studiate.

**INSTALATII ELECTRICE:**

* Instalații pentru iluminat artificial și prize;
* corpuri de iluminat în cadrul construcțiilor și prize, după caz;
* instalații pentru degivrare în planul acoperișului corpului C1;
* iluminat de securitate;
* IDSAI
* racorduri în așteptare pentru amplasare echipamente tip container prefabricat complet echipate
* racorduri în așteptare pentru amplasare 36 stații de încărcare pentru autobuze electrice, 90kWh fiecare; se va lua în considerare gradul de simultaineitate de 85% pentri stațiile de încărcare pentru autobuze electrice;
* se vor monta panouri fotovoltaice pe învelitoarea C1 având 167.5 kWp.
1. **Lucrări pentru amenajări exterioare**

**AMENAJARI EXTERIOARE:**

PLATFORME CAROSABILE DE INCINTA

-sistematizarea incintei se va realiza astfel încât apele pluviale meteorice să fie dirijate către bazinul de retenție amenajat la nivelul solului și descoperit;

-platformele vor fi prevăzute cu marcaje și semnalistică rutiere, după caz;

-apele pluviale vor fi colectate în rigole pentru trafic greu, după caz, în elemente colectoare tip geiger;

ALEI PIETONALE/TROTUARE DE GARDA;

-se vor prevedea alei pietonale realizate din dale prefabricate;

-trotuarele de garda vor fi realizate din beton armat cu plasă;

-se vor realiza marcaje rutiere în vederea determinării traseelor de siguranță pentru traversare incintă; după caz, se vor aplica marcaje/însemne pentru persoane cu dizabilități;

IMPREJMUIRI CU GARD DIN PLASA PE STALPI METALICI;

-închiderea perimetrală limitrofă se va realiza cu panouri din plasă bordurată pe stâlpi metalici, montate pe un soclu din beton armat;

-se vor prevedea împrejmuiri în cadrul incintei cu panouri din plasă bordurată pe stâlpi metalici, montate pe un soclu din beton armat;

-h maxim gard față de C.T.S. va fi 2.00 m;

AMENAJARE ACCESURI IN INCINTA

-se vor prevedea două accesuri în incintă conformate în vederea accesibilizării cu ușurință a proprietății cu autovehiculele cele mai lungi;

-racordarea se va realiza la drumul existent;

AMENAJARE SPATII RAMASE LIBERE CU GAZON SI PLANTATII DE ARBORI/ARBUSTI;

-spațiile rămase libere se vor amenaja cu gazon, după caz, se vor planta arbori și arbuști;

PARCARE AUTOVEHICULE PERSONAL:

-se vor prevedea spații pentru parcarea autovehiculelor utilizate de către personal realizate cu pavele autoblocante tip grilă montate pe suport impermeabil din beton

-pardosela va fi realizată cu dale autoblocante tip grila, montate pe suport din beton etanș;

RACORDURI – BRANSAMENTE

Alimentare cu apa - racordul la rețeaua publică existentă în proximitatea obiectivului se va realiza în baza conform avizului de amplasament nr. 7151/07.03.2024 emis de către Apa Canal Sibiu S.A.

Evacuarea apelor uzate conform avizului operatorului apă-canal zonal - racord la rețeaua de canalizare menajeră existentă pe str. Monaco se va realiza în baza avizului de amplasament nr. 7151/07.03.2024 emis de către Apa Canal Sibiu S.A.

Alimentare cu energie electrică a obiectivului se realizează conform soluției din avizul de racordare, eliberat de furnizorul de energie electrică.

|  |
| --- |
| **CALCUL DE SUPRAFETE** |
| **Amplasament: nr. cad. 136745** |
|  | Unitate de masura/observatii |
| Suprafata teren | 32767.00 | mp |
| **C1 - CONSTRUCTIE PENTRU DEPOZITARE** |
| regim de inaltime | P |   |
| h max (fata de C.T.A.) | cca. 16.00 | m - max. 16.00 m |
| categorie de importanta | C |   |
| clasa de importanta | III |   |
| categorie de pericol de incendiu | C |   |
| risc de incendiu | mare |   |
| grad de rezistenta la foc | II |   |
| Suprafata construita la sol | 17015.00 | mp |
| Suprafata desfasurata | 17015.00 | mp |
| **C2-ECHIPAMENT TIP CONTAINER PREFABRICAT - CABINA POARTA ACCES** |
| regim de inaltime | P |   |
| h max (fata de C.T.A.) | 4.00 | m |
| categorie de importanta | C |   |
| clasa de importanta | III |   |
| risc de incendiu | mic |   |
| grad de rezistenta la foc | II |   |
| Suprafata construita la sol | 14.40 | mp |
| Suprafata desfasurata | 14.40 | mp |
| **C3-GRUP DE POMPARE** |
| regim de inaltime | P |   |
| h max (fata de C.T.A.) | 6.00 | m |
| categorie de importanta | C |   |
| clasa de importanta | III |   |
| categorie de pericol de incendiu | C |   |
| risc de incendiu | mic |   |
| grad de rezistenta la foc | II |   |
| Suprafata construita la sol | 73.70 | mp |
| Suprafata desfasurata | 73.70 | mp |
| **C4-ANSAMBLU ECHIPAMENTE TIP CONTAINER PREFABRICAT** |
| regim de inaltime | P |   |
| h max (fata de C.T.A.) | 4.00 | m |
| categorie de importanta | C |   |
| clasa de importanta | III |   |
| risc de incendiu | mic |   |
| grad de rezistenta la foc | II |   |
| Suprafata construita la sol | 159.00 | mp |
| Suprafata desfasurata | 159.00 | mp |
| **C5-POST TRAFO** |
| regim de inaltime | P |   |
| h max (fata de C.T.A.) | 3.50 | m |
| Suprafata construita la sol | 32.65 | mp |
| Suprafata desfasurata | 32.65 | mp |
| **C6-ECHIPAMENT TIP BAZIN REZERVA DE INCENDIU** |
| h max (fata de C.T.A.) | 10.00 | m -(max. 10.00 m) |
| Suprafata construita la sol | 113.10 | mp |
| Suprafata desfasurata | 113.10 | mp |
| **C7-PLATFROMA PENTRU DESEURI** |
| regim de inaltime | P |   |
| h max (fata de C.T.A.) | 4.00 | m |
| categorie de importanta | C |   |
| clasa de importanta | III |   |
| risc de incendiu | mare |   |
| grad de rezistenta la foc | II |   |
| Suprafata construita la sol | 6.00 | mp |
| Suprafata desfasurata | 6.00 | mp |
| **Bilant teritorial** |
|  platforme cale de rulare exterioara | 6903.66 | mp |
| parcare autovehicule personal | 770.00 | mp |
|  bazin de retentie descoperit | 546.37 | mp |
| trotuare de garda si alei pietonale | 106.00 | mp |
| spatiu verde amenajat | 6857.19 | mp |
| Procent spatiu verde rezultat | 20.93 | % |
| Nota: Spatiu verde - minim 20 % din suprafata terenului - 6553.40 mp |
| **INDICATORI URBANISTICI REZULTATI** |
| SUPRAFATA CONSTRUITA LA SOL TOTALA- PENTRU CALCUL POT | 17413.85 | mp |
| SUPRAFATA DESFASURATA TOTALA | 17413.85 | mp |
| SUPRAFATA DESFASURATA SPATII TEHNICE | 219.45 | mp |
| SUPRAFATA DESFASURATA TOTALA - PENTRU CALCUL CUT | 17194.40 | mp |
| POT REZULTAT | 53.14 | % |
| CUT REZULTAT | 0.52 |   |
| **CALCUL DE SUPRAFETE** |
| **Amplasament: nr. cad. 136744** |
| Suprafata teren | 2015.00 | mp |
| Pe amplasamentul indentificat prin nr. cad. 136745 se realizeaza lucrari de amenajare/sistematizare cu piatra sparta sau similar |
| Suprafata platforme cale de rulare exterioara | 59.85 | mp |
| Suprafata amenajata cu piatra sparta | 1955.15 | mp |
| POT REZULTAT | 0.00 | % |
| CUT REZULTAT | 0.00 |   |

S-au asigurat două accesuri din drumul existent pe latura de sud a amplasamentelor studiate, respectiv:

Nr. cad. 136745

* două accesuri carosabile pentru autobuze/autoutilitate/etc. cu lungimi de cel mult 18.00 m;
* fiecare acces carosabil va fi prevăzut și cu acces pietonal;

Nr. cad. 136744

* se asigură accesul către nr. cad. 136745.

**b) cumularea cu alte proiecte** – proiectul propune amenajarea unei parcări pentru autorbuzele societății Tursib SA, a cărei autobază se regăsește pe str. Barcelona, în zona industrială vest Sibiu, aparținând titularului, respectiv prin construirea unei hale de depozitare;

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ; în perioada de funcționare – fără impact semnificativ asupra factorilor de mediu

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:** nu este cazul;

**g) riscurile pentru sănătatea umană:** nu este cazul*.*

**2. Amplasarea proiectelor:**

**a) utilizarea actuală și aprobată a terenurilor:** terenul aferent proiectului este situat în intravilanul municipiului Sibiu județul Sibiu, conform extrasului nr. CF 136745, CF 136744, cu folosința actuală – arabil, iar destinația: UEi Zonã de activiti economice cu caracter industrial (S+P+3+M/ S+P+3+R/ S+D+-P+2+M/ S+D+P+2+R), conform certificatului de urbanism eliberat de Primăria Municipiului Sibiu;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial:**

**a) importanța și extinderea spațială a impactului:** local, redus în perioada de execuţie;

**b) natura impactului:** se vor lua măsuri de reducere şi limitare a impactului asupra mediului; impact potenţial nesemnificativ, având în vedere caracteristicile şi localizarea proiectului, măsurile prevăzute prin proiect;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare şi funcţionare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* pentru realizarea investiției a fost emis avizul de gospodărire a apelor nr. 26 din 08.03.2022 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* *respectarea tuturor avizelor/punctelor de vedere, emise de celelalte autorități;*
* *la începerea lucrărilor, titularul are obligația de a deține contracte valabile, încheiate cu societăți specializate pentru valorificarea/eliminarea deșeurilor rezultate;*
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; - deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor;
* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* se vor respecta normele de igienă şi recomandările privind mediul de viaţă al populaţiei, aprobate cu Ordinul Ministrului Sănătăţii nr. 119/201 cu modificările şi completările ulterioare;
* se va respecta nivelului de zgomot, conform SR nr. 10009/2017 Acustica – Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* în perioada de execuție a lucrărilor se vor lua toate măsurile care se impun pentru evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* respectarea condiţiilor de realizare a proiectului în conformitate cu avizul de gospodărirea a apelor nr. 57 din 01.07.2024 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române:
* indicatorii de calitate a apelor uzate evacuate se vor încadra obligatoriu în limitele impuse de operatorul zonal SC Apă Canal Sibiu SA și de NTPA 002 din HG nr. 352/2005, pentru aprobarea unor norme privind condițiile de descărcare în rețelele de canalizare a localităților. Indicatorii de calitate a apelor pluviale evacuate în emisari naturalei, se vor încadra obligatoriu în limitele prevăzute de normativul NTPA 001;
* nămolurile rezultate din procesul de separare a hidrocarburilor se vor vidanja de către un operator specializa, pe bază de contract;
* punerea în funcțiune a folosinței se va face numai în baza autorizației de gospodărire a apelor obținută în condițiile prevăzute de lege;
* pe colectorul de colectare a apelor epurate va fi prevăzut un cămin pentru preluevarea probelor de apă în vederea efectuării analizelor de laborator;
* beneficiarul este obligat să obțină toate acordurile și avizele prevăzute de lege necesare promovării lucrărilor de investiție;
* beneficiarul are obligația să anunțe în scris SGA Sibiu cu 10 zile înainte de data începerii lucrărilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu, emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. 3 și 4 din Legea nr. 292/2018. privind evaluarea impactului anumitor proiecte publice şi private asupra mediului, la finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz. Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 12 (doisprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**